stanford-oval/wikipedia huggingface dataset:
ฟิสต์ออฟเดอะนอร์ทสตาร์: ลอสต์แพระไดส์

| ฟิสต์ออฟเดอะนอร์ทสตาร์: ลอสต์แพระไดส์ |
| --- | --- |

ผู้พัฒนา: รีวงะโกโตกุสตูดิโอ
ผู้จัดจำหน่าย: เซก้า
กำกับ: Nobuhiro Suzuki Jun Orihara
อำนวยการผลิต: Yoichi Shimosato
ออกแบบ: Michio Abe
โปรแกรมเมอร์: Yutaka Ito
เขียนบท: Masayoshi Yokoyama
แต่งเพลง: Haruyoshi Tomita
ชุด: ยากูซ่า ฤทธิ์หมัดดาวเหนือ
เครื่องเล่น: เพลย์สเตชัน 4
วางจำหน่าย: JP: 8 มีนาคม 2018 ทั่วโลก: 2 ตุลาคม 2018
แนว: ต่อสู้-ผจญภัย, บีตเอ็มอัป
รูปแบบ: ผู้เล่นคนเดียว
ฟิสต์ออฟเดอะนอร์ทสตาร์: ลอสต์แพระไดส์  (อังกฤษ: Fist of the North Star: Lost Paradise ญี่ปุ่น: 北斗が如く; โรมาจิ: 'Hokuto ga Gotoku') เป็นวิดีโอเกมแนวแอ็กชันเล่นตามบทบาท  พัฒนาและจัดจำหน่ายโดยเซก้า สำหรับเครื่องเพลย์สเตชัน 4 ตัวเกมได้โครงเรื่องจากชุดมังงะเรื่อง ฤทธิ์หมัดดาวเหนือ ของ บุรอนซอน และ เท็ตสึโอะ ฮาร่า และมีรูปแบบการเล่นจากชุดเกม ยากูซ่าของเซก้า ตัวเกมวางจำหน่ายในประเทศญี่ปุ่นในวันที่ 8 มีนาคม ค.ศ. 2018 และวางจำหน่ายทั่วโลกในวันที่ 2 ตุลาคมปีเดียวกัน
รูปแบบการเล่น

ลอสต์แพระไดส์ เป็นวิดีโอเกมแนวแอ็กชันเล่นตามบทบาทในมุมมองบุคคลที่สาม ตัวเกมประกอบด้วยค่าประสบการณ์, ความสามารถ และรูปแบบการเล่นแบบต่อสู้-ผจญภัยที่คล้ายกันกับชุดเกม ยากูซ่า ของเซก้า ผู้เล่นสามารถสำรวจเมืองอีเดน, ต่อสู้ผ่านการเผชิญหน้าของศัตรูในรูปแบบการเล่นบีตเอ็มอัปที่ถูกคั่นด้วยควิกไทม์อีเวนต์
การต่อสู้นั้นมีศูนย์กลางอยู่ที่ระบบ "Hidden Channeling Points" ซึ่งเป็นหนึ่งในองค์ประกอบหลักของหมัดเทพเจ้าดาวเหนือซึ่งเป็นสไตล์ศิลปะการต่อสู้หลักของซีรีส์ นอกจากนี้ตัวเกมยังมีมินิเกมต่าง ๆ เช่นบาร์เทนเดอร์ เบสบอล การแข่งรถ และการเล่นเกมย้อนยุค ไม่ว่าจะเป็น โฮกูโตะโนะเค็น สำหรับเครื่องเซก้ามาร์ค III สเปซฮาร์เลอร์ เอาต์รัน และ ซูเปอร์แฮงค์ออน ที่สามารถเล่นได้หลังจากการกู้จากดินแดนรกร้าง
ฟีบี ทอนคิน

| Phoebe Tonkin |
| --- | --- |

เกิด: Phoebe Jane Elizabeth Tonkin  (1989-07-12) 12 กรกฎาคม ค.ศ. 1989 (35 ปี) ซิดนีย์, ออสเตรเลีย
สัญชาติ: ออสเตรเลีย
อาชีพ: นักแสดง นางแบบ
ปีปฏิบัติงาน: 2005–ปัจจุบัน
ฟีบี เจน อลิซาเบธ ทอนคิน (อังกฤษ: Phoebe Jane Elizabeth Tonkin)  เกิดเมื่อวันที่ 12 กรกฏาคม 2532 เป็นนักแสดงและนางแบบสาวชาวออสเตรเลีย เธอเป็นที่รู้จักในบทบาท คลีโอ ซาโตรี่ จากเรื่องH2O: Just Add Water, เฟย์ แชมเบอเลียน จากเรื่อง The Secret Circle และ เฮย์ลี่ย์ มาเซล จากเรื่อง The Vampire Diaries และ Spin-off The Originals , ฟิโอน่า แม็กซ์เวล จากเรื่อง Tomorrow, When the War Began , เจมมี่ จากเรื่อง Bait 3D
ฟีนิกซ์ (ยานอวกาศ)

| ฟีนิกซ์ |
| --- | --- |

COSPAR ID: 2007-034A
SATCAT no.: 32003
 
 
สัญญาลักษณ์โครงการฟีนิกซ์
ยานฟีนิกซ์ (อังกฤษ: Phoenix Spacecraft) เป็นยานสำรวจดาวอังคารของโครงการสำรวจดาวอังคาร  ยานลำนี้มีภารกิจหลักในการสำรวจสิ่งแวดล้อมที่เหมาะสมสำหรับชืวิตขนาดเล็กและเพื่อสำรวจประวัติศาสตร์ของน้ำบนดาว  เพื่อเป็นข้อมูลว่าดาวอังคารเคยมีแหล่งน้ำบนดาวมาก่อนหรือไม่อย่างไร
ยานฟีนิกซ์ถูกปล่อยในวันที่ 4 สิงหาคม พ.ศ. 2550  ด้วยจรวดเดลต้าทู 7925 ของนาซา  ยานเดินทางมาถึงและลงจอดในวันที่ 25 พฤษภาคม พ.ศ. 2551  ณ บริเวณขั้วโลกเหนือของดาวอังคาร
ยานลำนี้ได้รับการออกแบบให้มีแขนกล  ใช้ในการตักดินทรายที่อยู่บริเวณรอบๆ ยาน  และยานยังมีเตาสำหรับทดลองปฏิกิริยาทางเคมี  ใช้สำหรับทดสอบดินบนดาวเพื่อหาสารประกอบของน้ำ  โดยใช้แขนกลของยานตักและเทลงในเตา  นอกจากนี้ยานยังมีกล้องสำหรับถ่ายภาพบนดาว  โดยยานฟีนิกซ์ใช้พลังงานจากการชาร์จพลังงานจากแผงโซล่าเซลของยาน
ฟีนิกซ์ถูกออกแบบให้ปฏิบัติภารกิจเพียงแค่สามเดือน  และข้อมูลที่ได้จากการสำรวจครบตามที่ต้องการ  แต่หลังจากสามเดือนยานยังสามารถทำงานต่อได้อีกกว่าสองเดือน  ทางโครงการจึงเพิ่มงบประมาณการสำรวจ  ดังนั้นโครงการนี้จึงเลื่อนระยะเวลาออกไปจนถึงสิ้นปี พ.ศ. 2551
ในวันที่ 10 พฤศจิกายน พ.ศ. 2551 นาซาไม่สามารถติดต่อกับยานฟีนิกซ์ได้  เป็นเพราะยานไม่สามารถชาร์จพลังงานจากดวงอาทิตย์ได้  (เกิดจากสภาวะแวดล้อมของดาว)  ทำให้นาซาสูญเสียยานฟีนิกซ์ก่อนกำหนด  อย่างไรก็ตาม นับว่าโครงการนี้ประสบความสำเร็จเป็นอย่างสูงเพราะมันได้ทำการทดสอบทางด้านวิทยาศาสตร์ได้สำเร็จในทุกรายการที่ได้วางแผนไว้
ในปี พ.ศ. 2552  นาซามีโครงการส่งยานสำรวจดาวอังคารหลังจากยานฟีนิกซ์ ชื่อว่า Mars Science Laboratory
ฟีนิลเมอร์คิวรีแอซิเตต

| --- | --- |


ชื่อ
Systematic IUPAC name acetyloxy(phenyl)mercury
เลขทะเบียน
เลขทะเบียน CAS: 62-38-4 Y
3D model (JSmol): รูปภาพแบบโต้ตอบ รูปภาพแบบโต้ตอบ
Beilstein Reference: 3662930
ChEBI: CHEBI:27684 Y
ChEMBL: ChEMBL1333953 Y
เคมสไปเดอร์: 10294750 Y
ECHA InfoCard: 100.000.484 
EC Number: 200-532-5
Gmelin Reference: 83357
KEGG: D05464 Y
MeSH: Phenylmercuric+acetate
ผับเคม CID: 16682730
RTECS number: OV6475000
UNII: OSX88361UX Y
UN number: 1674
CompTox Dashboard (EPA): DTXSID7021150 
 InChI InChI=1S/C6H5.C2H4O2.Hg/c1-2-4-6-5-3-1;1-2(3)4;/h1-5H;1H3,(H,3,4);/q;;+1/p-1 YKey: XEBWQGVWTUSTLN-UHFFFAOYSA-M Y InChI=1S/C6H5.C2H4O2.Hg/c1-2-4-6-5-3-1;1-2(3)4;/h1-5H;1H3,(H,3,4);/q;;+1/p-1 Key: XEBWQGVWTUSTLN-UHFFFAOYSA-M 
 SMILES CC(=O)O[Hg]C1=CC=CC=C1 CC(=O)O[Hg]c1ccccc1 
คุณสมบัติ
สูตรเคมี: C8H8HgO2
มวลโมเลกุล: 336.742 g·mol−1  
จุดหลอมเหลว: 148 ถึง 151 องศาเซลเซียส (298 ถึง 304 องศาฟาเรนไฮต์; 421 ถึง 424 เคลวิน)
ความอันตราย
GHS labelling:
Pictograms: 
Signal word: อันตราย
Hazard statements: H301, H314, H372, H410
Precautionary statements: P260, P264, P270, P273, P280, P301+P310, P301+P330+P331, P303+P361+P353, P304+P340, P305+P351+P338, P310, P314, P321, P330, P363, P391, P405, P501
เอกสารข้อมูลความปลอดภัย (SDS): Oxford MSDS
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ฟีนิลเมอร์คิวรีอาซีเตด (อังกฤษ: Phenylmercury acetate) เป็นสารประกอบปรอทอินทรีย์ สารประกอบนี้เดิมเป็นใช้เป็นสารกันบูดในสี  และเป็นยาฆ่าเชื้อ เมื่อนำไปใช้ใบของพืช จึงกลายเป็นสารยับยั้งการคายน้ำ
ฟิกซ์เอต

วิดีโอเกมอาร์เคด ค.ศ. 1992
| ฟิกซ์เอต |
| --- | --- |

ผู้พัฒนา: โทแพลน
ผู้จัดจำหน่าย: โทแพลน
ออกแบบ: นัมเป คาเนโกะ
แต่งเพลง: โทชิอากิ โทมิซาวะ
เครื่องเล่น: อาร์เคด
วางจำหน่าย: ญี่ปุ่น: กรกฎาคม ค.ศ. 1992 อเมริกาเหนือ: ตุลาคม ค.ศ. 1992
แนว: รันแอนด์กัน
รูปแบบ: ผู้เล่นเดี่ยว, ร่วมมือกัน, หลายผู้เล่น (ผู้เล่นพร้อมกันสูงสุดสามคน)
ฟิกซ์เอต (อังกฤษ: FixEight) เป็นวิดีโอเกมอาร์เคดแนวรันแอนด์กันที่พัฒนาและเผยแพร่โดยบริษัทโทแพลนเมื่อเดือนกรกฎาคม ค.ศ. 1992 โดยเป็นเกมผู้สืบทอดจิตวิญญาณของเอาต์ โซน ค.ศ. 1990 ซึ่งโดดเด่นเพราะเป็นหนึ่งในไม่กี่เกมโดยโทแพลนที่ไม่ได้รับพอร์ตอย่างเป็นทางการไปยังคอนโซลภายในบ้านสมัยนั้น เกมนี้มีฉากอยู่ในอนาคตที่เผ่าพันธุ์เอเลียนซึ่งรู้จักกันในชื่อกอซซูจากดาวเคราะห์สมมติชื่อฟอร์ทูนาบุกเข้ามาในเอกภพ และผู้เล่นได้รับมอบหมายจากรัฐบาลสหพันธ์กาแล็กติกในภารกิจกำจัดผู้รุกรานโดยสวมบทบาทเป็นทหารรับจ้างหนึ่งในแปดคน
ทั้งนี้ ใน ค.ศ. 2019 สิทธิ์ในฟิกซ์เอตได้เป็นของทัตสึจิง ซึ่งเป็นบริษัทที่ก่อตั้งใน ค.ศ. 2017 โดยมาซาฮิโระ ยูเงะ อดีตสมาชิกโทแพลน และปัจจุบันเป็นบริษัทในเครือของผู้ผลิตเกมอาร์เคดญี่ปุ่นอย่างเอกซา-อาร์เคเดีย ควบคู่ไปกับทรัพย์สินทางปัญญาของโทแพลนอื่น ๆ อีกมาก
รูปแบบการเล่น

ฟิกซ์เอตเป็นเกมแนวรันแอนด์กันเลื่อนแนวตั้งธีมบันเทิงคดีแนววิทยาศาสตร์ที่คล้ายกับเกมเอาต์ โซน ซึ่งผู้เล่นจะสวมบทบาทเป็นหนึ่งในแปดทหารรับจ้างที่เล่นได้ผ่านด่านที่ยากขึ้นเรื่อย ๆ เจ็ดด่าน โดยแต่ละด่านจะมีบอสซึ่งต้องต่อสู้ก่อนที่จะผ่านด่านใด ๆ ต่อไป ในความพยายามที่จะกำจัดเผ่าพันธุ์เอเลียนกอซซูที่บุกรุกบนดาวเคราะห์ฟอร์ทูนาเป็นวัตถุประสงค์หลัก เหล่าผู้เล่นต่อสู้กับศัตรูด้วยการเดินเท้า และเคลื่อนที่ขึ้นไปข้างบนตลอดเลเวล ผู้เล่นยังได้รับระเบิด "เอกซ์" จำนวนหนึ่ง ณ จุดเริ่มต้น ซึ่งสามารถโจมตีศัตรูที่อยู่ในรัศมีระเบิด ทำให้ผู้เล่นอยู่ยงคงกระพันในช่วงเวลาสั้น ๆ หลังจากใช้ระเบิด และจะเติมในสต็อกของผู้เล่นได้อีกจากการเก็บไอคอน "บี"
ส่วนที่กลับมาจากเกมเอาต์ โซน คือระบบอาวุธ แม้ว่าจะมีการดัดแปลง ผู้เล่นจะติดตั้งอาวุธหลักสองชิ้นในตอนเริ่ม ซึ่งสามารถอัปเกรดได้โดยเก็บไอคอน "พี" และสลับระหว่างอาวุธทั้งสองได้ตามต้องการโดยยืนอยู่บนแผงเปลี่ยน แต่ตัวละครแต่ละตัวมีชุดอาวุธของตัวเอง เช่นเดียวกับชุดอาวุธของพวกเขา เป็นเจ้าของอาวุธพิเศษที่ได้มาจากไอคอน "?" การไขว่คว้าไอคอน "?" หลังจากได้รับอาวุธพิเศษจะมอบคุณสมบัติอื่น ๆ เช่น การเพิ่มความเร็วโดยรวมของตัวละครหรือเกราะป้องกัน ส่วนไอเทมอื่น ๆ เช่น ทองคำแท่งและรูปปั้นทองคำยังสามารถรับคะแนนได้ ทั้งนี้ สิ่งที่ขาดหายไปจากเกมก่อนหน้าคือระบบแถบพลังงานที่ผู้เล่นต้องตระหนักถึงระดับพลังงานที่หมดลง
หากผู้เล่นเดี่ยวล้มลง ตัวละครของพวกเขาจะเกิดใหม่ทันทีในตำแหน่งที่พวกเขาตาย ซึ่งแตกต่างจากระบบเช็กพอยต์ของเกมก่อนหน้า การโดนศัตรูยิง, การชนกับสิ่งกีดขวางที่แข็งในต่าน หรือการตกจากด่านจะส่งผลให้สูญเสียชีวิต เช่นเดียวกับบทลงโทษของการลดอำนาจการยิงรวมทั้งความเร็วของตัวละครให้กลับสู่สภาพเดิม และเมื่อทุกชีวิตสูญเสียไป เกมจะโอเวอร์ เว้นแต่ผู้เล่นจะใส่เครดิตเพิ่มในเครื่องอาร์เคดเพื่อเล่นต่อ ซึ่งแม้ว่าจะมีฉากจบ แต่เกมจะวนกลับไปที่ด่านแรกหลังจากจบด่านสุดท้ายเช่นเดียวกับเกมก่อนหน้าจากบริษัทโทแพลน โดยลูปที่สองจะเพิ่มความยากและศัตรูจะยิงรูปแบบกระสุนที่หนาแน่นขึ้น นอกเหนือจากการเกิดของกระสุนพิเศษเมื่อถูกทำลาย (บางครั้งเรียกว่า 'กระสุนฆ่าตัวตาย' หรือ 'เอฟเฟกต์กระสุนที่กระดอน') และการเอาชนะลูปที่สองส่งผลให้ถูกส่งกลับไปยังด่านแรก โดยเริ่มลูปที่สาม
สรุปความ > โครงเรื่อง

ฟิกซ์เอตเกิดขึ้นในอนาคตที่เผ่าพันธุ์เอเลียนที่รู้จักกันในชื่อกอซซูจากดาวฟอร์ทูนาได้รุกรานจักรวาล ทำให้รัฐบาลของสหพันธ์กาแล็กติกปล่อยกลุ่มทหารรับจ้างแปดนายจากการจำคุกในเรือนจำดาวเคราะห์น้อย และส่งพวกเขาไปยังดาวฟอร์ทูนาด้วยภารกิจในการทำลายล้างผู้รุกรานข้าง ๆ ดาวเคราะห์ของพวกเขา
สรุปความ > ตัวละคร

ฮาเวิร์ด ยัง: ทหารผ่านศึกชาวอเมริกาเหนือที่ถูกคุมขังในคุกและติดโรค
จีเอกซ์-026: แอนดรอยด์ที่ทำลายล้างดาวเคราะห์ 26 ดวงทั่วกาแล็กซีด้วยตัวคนเดียวในหนึ่งปี
วิสตาริโอ: โจรสลัดอวกาศรูปร่างคล้ายกิ้งก่าจากดาวฤกษ์โอลิโก
อกาธา บอร์โด: อดีตนักรบซูเปอร์โมเดลชาวอิตาลีที่ถูกจำคุกในข้อหากบฏ ภาพเหมือนของเธอที่หน้าจอเลือกตัวละครมีความคล้ายคลึงกับนักแสดงหญิง ชารอน สโตน
ลูซี พาเมลา: เจ้าหญิงแห่งราชอาณาจักรที่ถูกคุมขังหลังจากปลงพระชนม์พระมหากษัตริย์ พระสาทิสลักษณ์ของพระนางที่หน้าจอเลือกตัวละครมีความคล้ายคลึงกับนักแสดงหญิง แวเนสซา แพแรดี
คัล ฮอร์น: ผู้นำกองทัพบกแอฟริกันที่ถูกดำเนินคดีในข้อหาทรยศ ภาพเหมือนของเขาที่หน้าจอเลือกตัวละครมีความคล้ายคลึงกับนักมวยสากลอาชีพ ไมก์ ไทสัน
ฮายาเตะ ซิกรากิ: นินจาที่ไม่ทราบที่มาและตัวตนซึ่งถูกส่งตัวเข้าคุกฐานความพยายามลอบสังหารประธานาธิบดีของรัฐบาลสหพันธ์กาแล็กติก
เรมลีอัส เอลเลอันเจโล: สิ่งมีชีวิตที่มีลักษณะคล้ายแร่คริสโต ที่ถูกจับกุมหลังจากสั่งการกบฏให้ต่อสู้กับกองทหารศัตรูในสงครามเพื่อปกป้องธรรมชาติ
การพัฒนาและการตลาด

ฟิกซ์เอตได้รับการวางจำหน่ายในอาร์เคดในเดือนกรกฎาคม ค.ศ. 1992 แม้จะแชร์กลไกรูปแบบการเล่นแบบเดียวกัน แต่ทัตสึยะ อูเอมูระ ผู้แต่งดนตรีเอาต์ โซน ได้ระบุในพอดแคสต์เมื่อ ค.ศ. 2017 ว่าฟิกซ์เอต ไม่เกี่ยวข้องโดยตรงกับเกมอันก่อน แม้ว่าเขาและสมาชิกในทีมดั้งเดิมจะไม่มีส่วนร่วมระหว่างการพัฒนาก็ตาม ตามที่จุงยะ อิโนอูเอะ อดีตนักออกแบบของบริษัทโทแพลนกล่าวไว้ ฟิกซ์เอตได้รับการออกแบบโดยนัมเป คาเนโกะ ผู้เป็นสมาชิกที่ต่อมาได้ทำงานในนักเคิลแบช ก่อนที่จะลาออกจากบริษัทและทำงานเป็นนักวาดภาพประกอบให้แก่นิตยสารของญี่ปุ่น ส่วนซาวด์แทร็กแต่งโดยโทชิอากิ โทมิซาวะ ซึ่งเมื่อวันที่ 21 ตุลาคม ค.ศ. 1992 มีอัลบัมที่ได้รับการเผยแพร่ร่วมกันในญี่ปุ่นโดยเฉพาะโดยไซทรอนและโพนีแคนยอน โดยมีเพลงเรียบเรียงที่แต่งโดยโทมิซาวะ นอกจากนี้ สื่อบันทึกเพื่อโฆษณาประชาสัมพันธ์ที่บริษัทโทแพลนส่งไปยังผู้ให้บริการอาร์เคดยังมีเพลงที่เรียบเรียงซึ่งไม่มีอยู่ในอัลบัม ค.ศ. 1992
แหล่งข้อมูลอื่น

สถานีย่อยประเทศญี่ปุ่น
สถานีย่อยวิดีโอเกม
FixEight at GameFAQs
FixEight at Killer List of Videogames
FixEight at MobyGames
FixEight เก็บถาวร 2019-10-01 ที่ เวย์แบ็กแมชชีน at The Toaplan Museum
ภาพหน้าจอของรูปแบบการเล่น
ฟิวเนอรอลฟอร์อะเฟรนด์

| ฟิวเนอรอล ฟอร์ อะ เฟรนด์ |
| --- | --- |

ข้อมูลพื้นฐาน
ที่เกิด: เวลช์ ,สหราชอาณาจักร
แนวเพลง: โพสต์-ฮาร์ดคอร์
ช่วงปี: 2001-ปัจจุบัน

สมาชิก: Kris Coombs-Roberts  Gareth Davies  Matt Davies  Ryan Richards  Darran Smith
อดีตสมาชิก: Matthew Evans  Andi Morris  Johnny Phillips  Kerry Roberts
ฟิวเนอรอล ฟอร์ อะ เฟรนด์ (อังกฤษ: Funeral for a Friend) เป็นวงโพสต์-ฮาร์ดคอร์ จากเวลช์
ประวัติ

เมื่อปี 2004 อัลบั้มชุดแรกของพวกเขา ทำยอดขายถึงระดับโกลด์ในอังกฤษ เป็นวงเฮดไลน์งานคอนเสิร์ตใหญ่ ๆ มาแล้วมากมายทั้ง Leeds Festival, NME Awards Tour และยังได้ร่วมทัวร์กับสุดยอดวงร็อกอย่าง Linkin Park มาแล้ว รางวัลศิลปินหน้าใหม่ยอดเยี่ยมจาก Kerrang Award
อัลบั้มชื่อ Hours วางจำหน่ายเมื่อ: 6 กรกฎาคม ปี 2005 มียอดขายเกินกว่า แสนแผ่น และมี 3 เพลงที่อยู่ใน 20 อันดับแรกในชาร์ทซิงเกิลในอังกฤษ และได้ร่วมงานกับ โปรดิวเซอร์ชื่อดัง Terry Date ซึ่งเคยทำงานให้กับ Sound Garden, Pantera, Deftones และ Limp Bizkit อัลบั้มนี้จะมีแนวเพลงที่หนักแน่น แต่ยังคงมีเมโลดี้ที่ไพเราะ  วงนี้ได้ถูกเลือกให้ไปทัวร์ กับวงลินคิน พาร์ค‎ ทั่วอเมริกาในปี 2005
ผลงานสตูดิโออัลบั้มลำดับที่ 3 Tales Don’t Tell Themselves เปิดตัวกับซิงเกิล  ‘Into Oblivion (Reunion)’
สตูดิโออัลบั้ม

seven ways to scream your name (2003)
Casually Dressed & Deep in Conversation (2003)
Hours (2005)
Tales Don't Tell Themselves (2007)
ฟิล ลอร์ด และ คริสโตเฟอร์ มิลเลอร์

| ฟิล ลอร์ด และ คริสโตเฟอร์ มิลเลอร์ |
| --- | --- |
ฟิล ลอร์ด (ซ้าย) และ คริสโตเฟอร์ มิลเลอร์ (ขวา) ในงาน แซนดีเอโกคอมมิก-คอน 2018
เกิด:   ฟิลิป แอนเดอร์สัน ลอร์ด  (1975-07-12) 12 กรกฎาคม ค.ศ. 1975 (49 ปี)  ไมอามี, รัฐฟลอริดา, สหรัฐ  คริสโตเฟอร์ โรเบิร์ต มิลเลอร์  (1975-09-23) 23 กันยายน ค.ศ. 1975 (49 ปี)  เอเวอเร็ตต์, รัฐวอชิงตัน, สหรัฐ 
ศิษย์เก่า: วิทยาลัยดาร์ตมัธ
อาชีพ: ผู้ผลิตภาพยนตร์ อนิเมเตอร์
ปีปฏิบัติงาน: 1998–ปัจจุบัน
ฟิลิป แอนเดอร์สัน ลอร์ด (อังกฤษ: Philip Anderson Lord; เกิด 12 กรกฎาคม ค.ศ. 1975) และ คริสโตเฟอร์ โรเบิร์ต มิลเลอร์ (อังกฤษ: Christopher Robert Miller; เกิด 23 กันยายน ค.ศ. 1975) เป็นคู่หูสร้างภาพยนตร์ชาวอเมริกัน พวกเขามีผลงานที่ทั้งกำกับและเขียนบทภาพยนตร์แอนิเมชั่นเรื่อง  มหัศจรรย์ลูกชิ้นตกทะลุมิติ (2009) และ เดอะ เลโก้ มูฟวี่ (2014) พร้อมกำกับภาพยนตร์คอมเมดี้คนแสดงเรื่อง 21 จัมป์ สตรีท: สายลับร้ายไฮสคูล (2012) และภาคต่อในชื่อ 22 จัมป์ สตรีท: สายลับร้ายมหา’ลัย (2014) ลอร์ดและมิลเลอร์ยังได้รับ รางวัลออสการ์ สาขาภาพยนตร์แอนิเมชั่นยอดเยี่ยม ในฐานะผู้อำนวยการสร้างภาพยนตร์แอนิเมชั่นเรื่อง สไปเดอร์-แมน: ผงาดสู่จักรวาล-แมงมุม (2018) ซึ่งเขียนบทโดยลอร์ด และ ร่วมอำนวยการสร้างละครโทรทัศน์เรื่อง เดอะ ลาสต์ แมน ออน เอิร์ธ (2015–2018) ออกอากาศทางช่องฟ็อกซ์ และ ยูนิคิตตี้! (2017–2020) ออกอากาศทางช่องการ์ตูนเน็ตเวิร์ค
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ | หมายเหตุ |
| --- | --- | --- | --- | --- | --- | --- |
| 2008 | เอ็กซ์ตรีม มูฟวี่ | ไม่ | ใช่ | ฝ่ายบริหาร | ไม่มีเครดิตในฐานะ ผู้อำนวยการสร้างฝ่ายบริหาร |  |
| 2009 | มหัศจรรย์ลูกชิ้นตกทะลุมิติ | ใช่ | ใช่ | ฝ่ายบริหาร | ไม่มีเครดิตในฐานะ ผู้อำนวยการสร้างฝ่ายบริหาร |  |
| 2012 | 21 จัมป์ สตรีท: สายลับร้ายไฮสคูล | ใช่ | ไม่ | ไม่ |  |  |
| 2013 | มหัศจรรย์ของกินดิ้นได้ | ไม่ | เขียนเรื่อง | ฝ่ายบริหาร |  |  |
| 2014 | เดอะ เลโก้ มูฟวี่ | ใช่ | ใช่ | ร่วม (ไม่มีเครดิต) |  |  |
| 2014 | 22 จัมป์ สตรีท: สายลับร้ายมหา’ลัย | ใช่ | ไม่ | ฝ่ายบริหาร |  |  |
| 2016 | บริการนกกระสา เบบี๋เดลิเวอรี่ | ไม่ | ไม่ | ฝ่ายบริหาร |  |  |
| 2017 | บริกสบี้ แบร์ | ไม่ | ไม่ | ใช่ |  |  |
| 2017 | เดอะ เลโก้ แบทแมน มูฟวี่ | ไม่ | ไม่ | ใช่ |  |  |
| 2017 | เดอะ เลโก้ นินจาโก มูฟวี่ | ไม่ | ไม่ | ใช่ |  |  |
| 2018 | ฮาน โซโล: ตำนานสตาร์ วอร์ส | ไม่มีเครดิต | ไม่ | ฝ่ายบริหาร | ได้ถอนตัวจากการกำกับถูกแทนที่โดย รอน ฮาวเวิร์ด |  |
| 2018 | สมอลล์ฟุต | ไม่ | ไม่ | ฝ่ายบริหาร |  |  |
| 2018 | สไปเดอร์-แมน: ผงาดสู่จักรวาล-แมงมุม | ไม่ | ฟิล ลอร์ด | ใช่ |  |  |
| 2019 | เดอะ เลโก้ มูฟวี่ 2 | ไม่ | ใช่ | ใช่ |  |  |
| 2021 | บ้านมิตเชลล์ปะทะจักรกล | ไม่ | ไม่ | ใช่ |  |  |
| 2021 | อเมริกา: เดอะ โมชั่น พิคเจอร์ | ไม่ | ไม่ | ใช่ |  |  |
| 2022 | โคเคน แบร์ | ไม่ | ไม่ | ใช่ |  |  |
| 2022 | สไปเดอร์-แมน: ผงาดข้ามจักรวาล-แมงมุม (พาร์ทหนึ่ง) | ไม่ | ใช่ | ใช่ |  |  |
| 2023 | สไปเดอร์-แมน: ผงาดข้ามจักรวาล-แมงมุม (พาร์ทสอง) | ไม่ | ใช่ | ใช่ |  |  |
| TBA | พรีมโมเนชั่น: อะ แพนเดมิก สตอรี่ | ใช่ | ไม่ | ใช่ |  |  |
ผลงาน > โทรทัศน์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ | หมายเหตุ |
| --- | --- | --- | --- | --- | --- | --- |
| 1999–2000 | โซอี้, ดันแคน, แจ็ค และ เจน | ไม่ | ใช่ | ไม่ | เขียนบท 1 ตอน |  |
| 2001 | โกฟิช | ไม่ | ใช่ | ไม่ | เขียนบท 1 ตอน |  |
| 2002–03 | โคลน ไฮ | ใช่ | ใช่ | ฝ่ายบริหาร | 13 ตอน / เป็นผู้ร่วมสร้างและหัวหน้างานกรรมการด้วย |  |
| 2003 | ลุยส์ | ไม่ | ไม่ | หัวหน้างาน | 5 ตอน |  |
| 2004 | เมธอด & เรด | ไม่ | ใช่ | ที่ปรึกษา | 9 ตอน / เขียนบท 3 ตอน |  |
| 2004 | แครกกิ้ง อัพ | ไม่ | ไม่ | ที่ปรึกษา | 6 ตอน |  |
| 2005–06 | แบบว่า กว่าพ่อจะเจอแม่ | ไม่ | ใช่ | ฝ่ายบริหาร | 17 ตอน / เขียนบท 2 ตอน |  |
| 2013 | บรู๊คลิน ไนน์-ไนน์ | ใช่ | ไม่ | ฝ่ายบริหาร | กำกับ 1 ตอน |  |
| 2015–18 | เดอะ ลาสต์ แมน ออน เอิร์ธ | ใช่ | ไม่ | ฝ่ายบริหาร | 67 ตอน / กำกับ 2 ตอน |  |
| 2016–17 | ซอน ออฟ ซอร์น | ไม่ | ไม่ | ฝ่ายบริหาร | 13 ตอน |  |
| 2017 | เมคกิ้ง ไฮสตอรี่ | ไม่ | ไม่ | ฝ่ายบริหาร | 9 ตอน |  |
| 2017–18 | คลาวดี้ วิธ อะ แชนซ์ ออฟ มีทบอล | ไม่ | ใช่ | ที่ปรึกษา | 104 ตอน |  |
| 2017–20 | ยูนิคิตตี้! | ไม่ | ไม่ | ฝ่ายบริหาร | 104 ตอน |  |
| 2019–21 | เบล็ส เดอะ ฮาร์ทส | ไม่ | ไม่ | ฝ่ายบริหาร | 34 ตอน |  |
| 2020 | ฮูพส์ | ไม่ | ไม่ | ฝ่ายบริหาร | 10 ตอน |  |
| 2022 | ดิ อาฟเตอร์ปาร์ตี้ | คริสโตเฟอร์ มิลเลอร์ | ใช่ | ฝ่ายบริหาร |  |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ฟิล ลอร์ด และ คริสโตเฟอร์ มิลเลอร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2009 | มหัศจรรย์ลูกชิ้นตกทะลุมิติ |  86% (7.30/10) (144 รีวิว) |  | 66 (24 รีวิว) | $100,000,000 | $243,006,126 |
| 2012 | 21 จัมป์ สตรีท: สายลับร้ายไฮสคูล |  85% (7.20/10) (226 รีวิว) |  | 69 (41 รีวิว) | $42,000,000 | $201,585,328 |
| 2014 | เดอะ เลโก้ มูฟวี่ |  96% (8.20/10) (253 รีวิว) |  | 83 (43 รีวิว) | $60,000,000 | $468,060,692 |
| 2014 | 22 จัมป์ สตรีท: สายลับร้ายมหา’ลัย |  84% (7.00/10) (223 รีวิว) |  | 71 (46 รีวิว) | $50,000,000 | $331,333,876 |
| เฉลี่ย และ รวม | เฉลี่ย และ รวม |  88% (7.43/10) | 72 | 72 | $252 ล้าน | $1,243,986,022 |
0–59% คำวิจารณ์ที่นักวิจารณ์ไม่ชอบ  60–100%% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

ฟิล ลอร์ด ที่อินเทอร์เน็ตมูวีเดตาเบส
คริสโตเฟอร์ มิลเลอร์ ที่อินเทอร์เน็ตมูวีเดตาเบส
ฟิลลิดา ลอยด์

| Phyllida Lloyd CBE |
| --- | --- |

เกิด:  (1957-06-17) 17 มิถุนายน ค.ศ. 1957 (67 ปี) บริสตอล ประเทศอังกฤษ
อาชีพ: ผู้กำกับภาพยนตร์ ผู้กำกับละครเวที
ปีปฏิบัติงาน: 1997–ปัจจุบัน
ผลงานเด่น: Mamma Mia! The Iron Lady
ฟิลลิดา ลอยด์, CBE (อังกฤษ: Phyllida Lloyd; เกิด 17 มิถุนายน 1957) เป็นผู้กำกับละครเธียเตอร์และภาพยนตร์ชาวอังกฤษ รู้จักกันดีในงานการละครเวที และในฐานะผู้กำกับภาพยนตร์ Mamma Mia! (2008) และ The Iron Lady (2011)
ผลงานภาพยนตร์ > ภาพยนตร์

| ปี | ชื่อเรื่อง | หมายเหตุ |
| --- | --- | --- |
| 2000 | Gloriana | ภาพยนตร์โทรทัศน์  เสนอชื่อ – Biarritz Film Festival - Audiovisual Programming for Golden FIPA (2001) |
| 2008 | Mamma Mia! |  ชนะ – Rembrandt Award - Best International Film เสนอชื่อ – BAFTA Award -Outstanding British Film เสนอชื่อ – Amanda Award - Best Foreign Feature Film |
| 2011 | The Iron Lady |  ชนะ – Academy Award for Best Actress (Streep) เสนอชื่อ – European Film Awards - Audience Award (2012) |
รางวัลเกียรติยศ

มหาวิทยาลัยออกซฟอร์ด แต่งตั้งลอยด์ เป็นศาสตราจาย์พิเศษ สาขาการละครร่วมสมัย (Cameron Mackintosh Visiting Professor of Contemporary Theatre) ในปี 2006,  ในปีเดียวกันนั้นเธอก็ได้รับปริญญากิตติมศักดิจากมหาวิทยาลัยบริสตอล เธอมีชื่อติดหนึ่งในเกย์และเลสเบี้ยน 101 คนที่ทรงอิทธิพลในอังกฤษ จัดโดยหนังสือพิมพ์ The Independent ในปี 2008
ในปี 2009 ลอยด์ได้รับปริญญาเอกกิตติมศักดิ์ DLitt (Doctor of Letters) จากมหาวิทยาลัยเบอร์มิงแฮม
ลอยด์ได้รับเครื่องราชอิสริยาภรณ์แห่งจักรวรรดิบริติช CBE ในปี 2010
แหล่งข้อมูลนอก

Phyllida Lloyd ที่อินเทอร์เน็ตมูวีเดตาเบส
Interview with Lloyd and Margaret Atwood  — The Guardian
Song and Dance : Lloyd Directs Mamma Film — British Film Magazine
ฟิล์มเลือด

| Blood film |
| --- | --- |
การแทรกแซง
Two push-type peripheral blood smears suitable for characterization of cellular blood elements. Left smear is unstained, right smear is stained with Wright-Giemsa stain.
ICD-9-CM: 90.5
MedlinePlus: 003665
ภาพลิมโฟไซต์จากฟิล์มเลือดจากการย้อมแบบ Wright's stain ซึ่งสามารถเห็นเม็ดเลือดแดง และเกล็ดเลือดด้วย
ฟิล์มเลือด หรือ สเมียร์เลือด (อังกฤษ: Blood film หรือ Blood smear) คือ การหยดเลือดลงบนสไลด์แล้วทำการไถสไลด์เพื่อให้เซลล์เม็ดเลือดต่าง ๆ กระจายตัวไปบนแผ่นสไลด์ หลังจากนั้น จึงนำแผ่นสไลด์ไปทำการย้อมสี และนำไปวินิจฉัยทางโลหิตวิทยาต่อไป ฟิล์มเลือดนั้นสามารถบอกถึงลักษณะและจำนวนของเม็ดเลือดแดง เม็ดเลือดขาว เกล็ดเลือด และสามารถใช้ประเมินปริมาณฮีโมโกลบินได้อย่างคร่าว ๆ นอกจากนี้ ยังมีประโยชน์ในการวินิจฉัยปรสิตบางชนิดที่อาศัยอยู่ในเลือด อาทิเช่น เชื้อมาลาเรีย และ เชื้อที่ก่อให้เกิดโรคเท้าช้าง เป็นต้น
การเตรียมฟิล์มเลือด

การเตรียมฟิล์มเลือด  เริ่มจากการหยดเลือดลงบนแผ่นสไลด์ที่ด้านใดด้านหนึ่งของสไลด์ แล้วใช้ตัวไถมาแตะที่ด้านหน้าของหยดเลือด โดยให้ตัวไถทำมุม 30-45 องศากับแผ่นสไลด์  แล้วไถตัวไถไปข้างหน้าด้วยความเร็วสม่ำเสมอ จะเกิดเป็นฟิล์มเลือด โดยฟิล์มเลือดที่ดีนั้นควรจะมีความยาวประมาณ 3-4 เซนติเมตร และปลายฟิล์มมน (ปลายลิ้นหมา) หลังจากนั้น จึงนำไปย้อมสี
การย้อมสีฟิล์มเลือด

สีที่ใช้ในการย้อมนั้น คือ Romanowsky dyes ซึ่งสามารถแบ่งออกได้หลายประเภท แต่ที่นิยมนำมาใช้มากทางโลหิตวิทยา ได้แก่
Giemsa stain
Wright's stain ส่วนมากใช้สำหรับการดูเซลล์เม็ดเลือดชนิดต่าง ๆ ใช้เวลาในการเตรียมไม่นานนัก
ประโยชน์ของฟิล์มเลือด

ฟิล์มเลือดนั้นสามารถนำมาใช้เป็นเครื่องมือในการช่วยวินิจฉัยโรคทางโลหิตวิทยาได้ โดยปกติแล้วเราใช้ฟิล์มเลือดเพื่อการตรวจความสมบูรณ์ของเลือด  (CBC:Complete blood count) อย่างไรก็ตาม เราสามารถใช้ฟิล์มเลือดเพื่อวินิจฉัยเบื้องต้นของโรคทางโลหิตวิทยาได้ อาทิเช่น มะเร็งเม็ดเลือดขาว โลหิตจาง รวมทั้ง ดูความผิดปกติของรูปร่างและจำนวนของเม็ดเลือดต่าง ๆ ภายในร่างกายได้ด้วย
นอกจากนี้ ฟิล์มเลือดยังมีประโยชน์ในการวินิจฉัยโรคที่เกิดจากปรสิตบางชนิดได้ อาทิเช่น มาลาเรีย หรือโรคไข้จับสั่น ซึ่งบางระยะของปรสิตที่ก่อโรคนี้จะอาศัยอยู่ในเม็ดเลือดแดง ดังนั้น เราจึงสามารถใช้ฟิล์มเลือดในการดูลักษณะความแตกต่างของเชื้อเพื่อจำแนกสปีชีส์ของเชื้อในเบื้องต้นได้ เป็นต้น
ฟิลิป พูลแมน

| ฟิลิป พูลแมน |
| --- | --- |
ฟิลิป พูลแมนกำลังลงชื่อในหนังสือ ออกซฟอร์ดของไลรา
เกิด:  (1946-10-19) 19 ตุลาคม ค.ศ. 1946 (78 ปี) นอริช เทศมณฑลนอร์ฟอล์ก สหราชอาณาจักร
อาชีพ: นักเขียน
แนว: แฟนตาซี

ลายมือชื่อ: 
เว็บไซต์
Philip-Pullman.com
ฟิลิป พูลแมน (อังกฤษ: Philip Pullman) เป็นนักเขียนชาวอังกฤษ ผู้เขียนวรรณกรรมไตรภาคขายดีที่สุดธุลีปริศนา และวรรณกรรมแฟนตาซีอื่นอีกหลายเรื่อง
ประวัติ

พูลแมน เกิดวันที่ 19 ตุลาคม ค.ศ. 1946 ที่เมืองนอริช ประเทศอังกฤษ ช่วงวัยเด็กพูลแมนเดินทางไปทั่วโลก เพราะพ่อ (และพ่อเลี้ยง) ทำงานในกองทัพอากาศ เขาย้ายกลับอังกฤษ เมื่ออายุ 11 ปี หลังจากเรียนจบมัธยม พูลแมน ไปเรียนต่อ ด้านภาษาอังกฤษ ที่วิทยาลัยเอ็กซีเตอร์ ในมหาวิทยาลัยออกซฟอร์ด จากนั้น ก็เป็นครูสอนหนังสือ ในโรงเรียนประถมอยู่ 12 ปี แล้วก็ย้ายไปเป็นอาจารย์พิเศษ ที่วิทยาลัยเวสต์มินสเตอร์ ในมหาวิทยาลัยออกซฟอร์ด สอนวิชาวรรณคดี สมัยวิกตอเรีย นิทานพื้นบ้าน และการเขียนเชิงสร้างสรรค์ ในที่สุดปี ค.ศ.1986 พูลแมน ก็ลาออกจากการสอน และเข้ามา ทำงานเขียน เต็มเวลา พูลแมน เริ่มเขียนหนังสือมาตั้งแต่ปี ค.ศ. 1977 เขาเขียนเรื่องได้ หลากหลายแนว และมีแฟนๆ มากมายหลายวัย เพราะเขาเขียนตั้งแต่ นวนิยายสำหรับผู้ใหญ่ วรรณกรรมเยาวชน นิทานภาพ บทละคร สารคดี นวนิยายแฟนตาซี นวนิยายอิงประวัติศาสตร์ และนวนิยายร่วมสมัย
ธุลีปริศนา

ฟิลิป พูลแมน มีชื่อเสียงอย่างมาก จากหนังสือชุด ธุลีปริศนา ที่เล่มแรก มหันตภัยขั้วโลกเหนือ (Northern Lights) ตีพิมพ์เมื่อปี ค.ศ.1995 และได้รับรางวัล Carnegie Medal , The Guardian Award และ British Book Award : Childrens Book of the Year กลายเป็นหนังสือที่ได้รับความนิยมมาก
รายชื่อผลงานหนังสือ

ชุดธุลีปริศนา 3เล่ม
มหัญตภัยขั้วโลกเหนือ
มีดนิรมิตร
สู่เส้นทางมรณะ
แหล่งข้อมูลอื่น

Philip-Pullman.com เว็บไซต์อย่างเป็นทางการ (อังกฤษ)
| ด ค กธุลีปริศนา โดย ฟิลิป พูลแมน |
| --- | --- |
ภูติ  ·  สถานที่  ·  เผ่าพันธุ์  ·  การใช้ถ้อยคำ  ·  ฝุ่นธุลี  ·  ภูติ  ·  วัตถุวิเศษ  ·  สาธารณรัฐแห่งสวรรค์
หนังสือ: กาลครั้งหนึ่งในดินแดนทางเหนือ  ·  มหันตภัยขั้วโลกเหนือ/อภินิหารเข็มทิศทองคำ (ภาพยนตร์) (ละครเวที) (วิดีโอเกม)  ·  มีดนิรมิต  ·  สู่เส้นทางมรณะ  ·  ออกซฟอร์ดของไลรา  ·  คัมภีร์แห่งฝุ่นธุลี
ตัวละคร: ไลรา เบลัควา (ลิ้นเงิน)  ·  วิล แพร์รี่  ·  ลอร์ดแอสเรียล  ·  มาริสา โคลเตอร์  ·  ตัวละครรอง